open-index/open-wikipedia-markdown huggingface dataset:
Robert Craft

**Robert Lawson Craft** (20. lokakuuta 1923 Kingston, New York – 10. marraskuuta 2015 Gulf Stream, Palm Beach County, Florida) oli yhdysvaltalainen kapellimestari. Hän teki aikoinaan yhteistyötä Stravinskin kanssa ja tuli tunnetuksi myös toisen Wienin koulukunnan teosten johtamisesta. Hän opiskeli Juilliard Schoolissa ja Berkshire Music Centerissä sekä lisäksi yksityisesti Pierre Monteux’n johdolla.

Craft oli ensimmäinen *[[Wozzeck]]in* ja *[[Lulu]]n* esitykset johtanut yhdysvaltalainen. Hän myös kantaesitti Stravinskin teoksia tämän myöhäiseltä uralta. Suurelta osin Craftin ansiosta Stravinski alkoi hyödyntää kaksitoistasäveljärjestelmää. Craftille myönnettiin kaksi Grand Prix du Disqueta ja Edison-palkinto. Vuonna 2002 Craft sai kansainvälisen Prix du Disque -palkinnon elinaikaisista saavutuksista. Hän kirjoitti lukuisia kirjoja muun muassa Stravinskista; osassa teoksista hän työskenteli Stravinskin itsensä kanssa. Hän sai Yhdysvaltain akatemian ja taide- ja kirjallisuusinstituutin erikoispalkinnon luovasta työstään kirjallisuuden alalla.

Craftin johtamiin orkestereihin lukeutuivat New Yorkin filharmonikot, Philadelphian orkesteri, Chicagon sinfoniaorkesteri, Clevelandin orkesteri, San Franciscon sinfoniaorkesteri, Los Angelesin filharmonikot, Saint Louisin sinfoniaorkesteri, Minneapolisin sinfoniaorkesteri ja monet ulkomaalaiset orkesterit. Tavoitteena oli julkaista Stravinskin, Schönbergin ja Webernin koko tuotannot Naxoksella Craftin johtamina.

## Lähteet

## Teoksia
* 
* 

## Aiheesta muualla
* Viralliset sivut
Konoša

**Konoša** () on kaupunkimainen taajama Arkangelin alueella Luoteis-Venäjällä. Se sijaitsee Vologdan ja Arkangelin välisen rautatien varrella 400 kilometriä Arkangelista lounaaseen. Lähin kaupunki Velsk sijaitsee maanteitse 122 kilometriä itään.

Taajama on Konošan piirin keskus. Asukkaita taajamassa oli vuoden 2010 väestönlaskennan mukaan 12&nbsp;432, koko piirissä 26&nbsp;106.

Konoša perustettiin vuonna 1898 Arkangelin radan rakentamisen yhteydessä ja se on edelleen ensisijaisesti rautatiepaikkakunta. Paikkakunnan nimi tulee samannimisestä joesta. Vuonna 1931 Konošasta tuli kaupunkimainen taajama ja vuonna 1935 piirinpääkaupunki. Taajama kasvoi nopeasti vuosien 1935-1940 välillä. Toisen maailmansodan aikana Konošan kautta rakennettiin Vorkutaan johtava Petšoran rautatie, pääasiassa vankileirityövoimalla.

## Lähteet

## Aiheesta muualla

*Konošan piiri ja Konoša  pomorland.ru
Ksenija Pervak

**Ksenija Pervak** (, s. 27. toukokuuta 1991 Tšeljabinsk, Venäjä) on kazakstanilainen tennispelaaja. Parhaimmillaan hän on ollut WTA-listan sijalla 37 syyskuussa 2011. Pervak on voittanut urallaan yhden WTA-turnauksen ja seitsemän ITF-turnausta kaksinpelissä. Hän on edustanut joulukuusta 2011 lähtien Kazakstania.

Junioriurallaan Pervak voitti kaksinpelin Australian avoimissa 2009. Loppuottelussa hän voitti Laura Robsonin.

Vuonna 2010 Pervak selviytyi välieriin Slovenian WTA-turnauksessa, jossa hävisi Johanna Larssonille. Syyskuussa hän saavutti yhden puolivälieräpaikan. Helmikuussa 2011 Pervak selviytyi kahdessa WTA-turnauksessa puolivälieriin. Heinäkuussa 2011 hän pääsi välieriin Bad Gasteinin turnauksessa ja loppuotteluun Bakun turnauksessa. Ammattilaisurallaan Pervak on päässyt Grand Slam -turnauksissa parhaimmillaan neljännelle kierrokselle Wimbledonissa 2011. Muissa Grand Slam -turnauksissa hän on pudonnut ensimmäisellä kierroksella.

Syyskuussa 2011 Pervak saavutti uransa ensimmäisen WTA-turnausvoiton, kun hän voitti Taškentin turnauksen loppuottelussa Eva Birnerován.

## Lähteet

## Aiheesta muualla
* Ksenija Pervak profiili WTA:n kotisivuilla
Taikatemput paljastuvat

**Taikatemput paljastuvat** (*Breaking the Magician's Code: Magic's Biggest Secrets Finally Revealed*) on sarja televisio-ohjelmia, joissa taikatemppujen ja illuusioiden salat on selitetty. Alkuperäistä televisiosarjaa esitettiin Yhdysvalloissa Foxilla ja Isossa-Britanniassa Sky- sekä ITV -televisiokanavilla vuosina 1997-98. Vuosina 2008-09 sarjasta tilattiin kolmetoista uutta jaksoa, jotka lähetti Yhdysvalloissa MyNetworkTV ja Britanniassa ITV4. Suomessa sarjaa on esittänyt ainakin Yle TV2 ja TV Viisi.
Khan Malaythong

**Khan "Bob" Malaythong** (s. 10. huhtikuuta 1981 Vientiane, Laos) on yhdysvaltalainen sulkapalloilija.

Malaythong syntyi Laosissa, mutta muutti Yhdysvaltoihin kahdeksan vuoden ikäisenä. Hän voitti nelinpelissä Yhdysvaltain avoimet yhdessä Tony Gunawanin kanssa kahdesti peräkkäin vuosina 2002 ja 2003. Malaythong voitti maansa mestaruuden nelinpelissä vuosina 2003 ja 2005, jonka lisäksi hän sai kultaa myös sekanelinpelistä vuoden 2005 kisoissa. Hän oli voittamassa miesten nelinpelin Pan-Amerikan-mestaruuskilpailuissa 2005 ja osallistui myös saman vuoden MM-kisoihin. Malaythong voitti nelinpelin Yhdysvaltain-mestaruuden myös vuosina 2006 ja 2007. Hän sai Pan-Amerikan kisoissa 2007 nelinpelissä hopeaa Howard Bachin ja sekanelinpelissä pronssia May Mangkalakirin kanssa. Malaythong osallistui Pekingin olympialaisissa 2008 nelinpeliin Bachin kanssa ja sijoittui jaetulle viidennelle tilalle.

## Lähteet
Dvar

**Dvar** on venäläinen virtuaaliyhtye. Yhtyeen musiikki on tyylilajiltaan darkwavea. Yhtyeen kahden jäsenen henkilöllisyydet ovat tuntemattomia. Heidän mukaansa kappaleiden sanoitukset ovat enochian-kieltä ja että ne olisivat kertoneet heille heidän unissaan esiintynyt Dvar-niminen olio.

## Aiheesta muualla
* 
* 
* Fan Site
Kärki (heraldiikka)

**Kärki** on kolmionmuotoinen, pohjaltaan lähes koko kilven levyinen heraldinen airutkuvion sukuinen tunnus. Se ulottuu pystysuunnassa kilven reunasta reunaan, ja Suomen heraldiikassa sen suunta on ylöspäin. Vastaavaa alaspäin osoittavaa kuviota kutsutaan **kumokärjeksi**.

Mikäli kärki ei ylety kilven yläreunaan saakka, puhutaan alennetusta kärjestä. Vielä matalampi, alle kilven puoleen väliin ulottuva kuvio on alainen kärki. Kuviona kärki on aina teräväkulmainen erotuksena polvikorosta johdettuihin samantyylisiin kuvioihin, joissa kulma on suora- tai tylppäkulmainen.

## Lähteet
* 

## Aiheesta muualla
88611 Teharonhiawako

**88611 Teharonhiawako** on Neptunusta kauempana Aurinkoa kiertävä pikkuplaneetta eli transneptuninen kohde. Se kuuluu Kuiperin vyöhykkeeseen ja on cubewano. Teharonhiawako löydettiin Deep Ecliptic Surveyllä vuonna 2001. Pikkuplaneetta sai nimensä irokeesien Teharonhiawako-jumalan mukaan. Ennen kuin pikkuplaneetta sai nimensä se tunnettiin tunnuksella ****.

Teharonhiawakon läpimitta on noin . Teharonhiawakolla on myös kuu, jonka nimi on Sawiskera ja sen läpimitta on noin . Teharonhiawakon systeemin, eli Teharonhiawakon ja Sawiskeran yhteenlaskettu massa on noin .

## Lähteet
*JPL Small-Body Database Browser: 88611 Teharonhiawako (2001 QT297) 
*Satellites and Companions of Minor Planets 
*(88611) Teharonhiawako and Sawiskera 
*Physical Characterization of the Binary Edgeworth-Kuiper Belt Object  

### Viitteet
Francisco Rodríguez (nyrkkeilijä, s. 1945)

**Francisco Antonio Rodríguez Brito** (20. syyskuuta 1945 Cumaná – 23. huhtikuuta 2024) oli venezuelalainen nyrkkeilijä.

Rodríguez voitti kultaa Méxicon olympialaisten 1968 kevyessä kärpässarjassa (48&nbsp;kg). Hän selviytyi suoraan toiselle kierrokselle, jolla kukisti Kuuban Rafael Carbonellin tuomariäänin 5–0. Puolivälierissä hän voitti srilankalaisen Hatha Karunaratnen kehätuomarin keskeytyksellä, välieräottelussa Yhdysvaltojen Harlan Marbleyn tuomariäänin 4–1 ja loppuottelussa eteläkorealaisen Ji Yong-Jun 3–2. Hän oli Lontoon olympialaisiin 2012 saakka Venezuelan ainoa olympiavoittaja.

Lempinimellä ”Morochito” tunnettu Rodríguez kantoi Venezuelan lippua Münchenin 1972 olympialaisten avajaisissa. Hän hävisi kisojen ensimmäisessä ottelussaan australialaiselle Dennis Talbotille, ja putosi jatkosta. Rodríguez voitti kultaa Pan-Amerikan kisojen kärpässarjassa (51&nbsp;kg) 1967 ja 1971.

## Lähteet
Lulz Security

**Lulz Security** (tunnetaan paremmin nimellä **LulzSec**) oli kuudesta jäsenestä koostuva hakkeriryhmittymä. Ryhmä toimi viidenkymmenen päivän ajan alkuvuodesta 2011.

Olemassaolonsa aikana ryhmä hyökkäsi muun muassa uutiskanava Foxin, elektroniikkayhtiö Sonyn, FBI:n, CIA:n, brittiläisen SOCAn ja Yhdysvaltain senaatin kimppuun. LulzSec julkaisi myös 62&nbsp;000 käyttäjätunnusta ja salasanaa eri internetpalveluihin.

Ryhmä kertoi hyökkäystensä syyksi sen, että he yksinkertaisesti pystyivät tekemään ne ja halusivat pitää hauskaa toisten kustannuksella.

FBI ilmoitti 6. maaliskuuta 2012, että ryhmän johtajana pidetty Sabu on tehnyt yhteistyötä poliisin kanssa elokuusta 2011.

## Lähteet

## Aiheesta muualla
*The Pirate Bay: 50 Days of Lulz Ryhmän loppupuheenvuoro ja viimeiset vuodetut tiedostot
*Twitter: LulzSec Ryhmän Twitter-tili
Palotarkastus

**Palotarkastus** on palo- ja pelastusviranomaisen, yleensä kunnan tai kaupungin palotarkastajan suorittama katselmus, jossa kiinteistön ja uudisrakennuksen paloturvallisuus säännöllisesti tarkastetaan.

Palotarkastuksen tarkoituksena on ehkäistä ihmisille, omaisuudelle tai ympäristölle tulipaloista tai muista onnettomuuksista aiheutuvaa vaaraa.
Jyrhämäjärvi (Murmanskin alue)

**Jyrhämäjärvi** () on pieni järvi asumattomalla alueella Murmanskin alueen lounaisosassa Venäjällä, lähellä Suomen ja Venäjän rajaa. Järven korkeus merenpinnasta on 249 metriä. Järven pituus noin 1,75 kilometriä ja leveys noin 1 kilometri. Järveen laskee Niluttijärvi. Sen läpi virtaa Vuosnajoki; lasku-uoma järvestä alavirtaan tunnetaan matkailupiireissä myös nimellä *Karelski Baškaus*.

## Lähteet
Haluan kuolla arvokkaasti

**Haluan kuolla arvokkaasti** () on 25. tammikuuta 2009 ensi-iltansa saanut tositarinaan perustuva brittiläinen draamaelokuva. Elokuva kertoo tohtori Anne Turneristä (Julie Walters), jonka puoliso kuolee hitaasti etenevään rappeumasairauteen jonka jälkeen myös hän sairastuu siihen ja päättää hankkia itseleen eutanasian niin kauan kun pystyy siihen.

## Tarina
Elokuva kertoo tohtori Anne Turneristä (Julie Walters), jonka puoliso kuolee elokuvan alussa PSP-rappeumasairauteen. Pian miehensä kuoleman jälkeen Annella todetaan sama rappeumasairaus, johon hänen miehensäkin menehtyi. Hän tietää mitä kärsimys voi pahimmillaan olla ja ilmoittaa lapsilleen haluavansa tehdä itsemurhan. Englannissa jokainen avustetussa itsmurhassa auttava voi saada 14 vuotta vankeutta joten hän joutui matkustamaan Zürichissä sijaitsevalle eutanasiaa tukevalle klinikalle. Hän matkustaa lastensa kanssa Zürichiin. Hän kutsui sinne myös BBC:n toimittajia koska halusi ihmisten saavan tietää kuinka väärin on että kuollakseen ihmisarvoisesti pitää matkustaa vieraaseen maahnan kuolemaan. Dignitasin eutanasiaklinikalla hän nauttii tappavan määrän barbituraatteja.

Elokuvan henkilöt ovat todellisuuteen perustuvia paitsi Claire (Harriet Walter), joka on Annen paras ystävä, syvästi uskonnollinen ja vastustaa itsemurhaa, on keksitty hahmo.

## Rooleissa

Lähde: 

## Lähteet

## Aiheesta muualla
* 
* 
* 
*
Lyfing

**Lyfing** (k. 1020) oli Canterburyn arkkipiispa vuosina 1013–1020, jota ennen hän toimi Wellsin piispana vuodesta 999 vuoteen 1013. Hän kruunasi kaksi Englannin kuningasta: Edmund Rautakyljen vuonna 1016 ja Knuut Suuren seuraavana vuonna.

Lyfing on haudattu Canterburyn tuomiokirkkoon lähelle Pyhän Martinin alttaria.

## Lähteet
Karl Johan Forsberg

**Karl Johan Forsberg** (28. heinäkuuta 1828 Vaasa – 19. syyskuuta 1901 Helsinki) oli suomalainen maatalouden kehittäjä, joka toimi valtionagronomina ja maataloushallituksen ensimmäisenä yli-insinöörinä.

Forsbergin vanhemmat olivat työnjohtaja, maanviljelijä Anders Forsberg ja Katarina Ulrika Hedenqvist. Hän opiskeli luonnontieteitä yliopistossa vuodesta 1847 alkaen ja toimi sitten maanviljelijänä. Vuonna 1860 hänestä tuli Maaskolan maanviljelyskoulun johtaja ja Viipurin läänin maanviljelysseuran sihteeri. Hänet nimitettiin ensin Kuopion läänin lääninagronomiksi vuonna 1863, sitten itäisen piirin valtionagronomiksi 1867 ja koko maan valtionagronomiksi vuonna 1881, kun toinen virka lakkautettiin. Vuonna 1892 hänestä tuli maataloushallituksen yli-insinööri. Forsberg teki ulkomaanmatkoja, joiden yhteydessä hän vakuuttui, että Suomen on syytä kehittää karjataloutta. Tämän takia hän pyrki muun muassa edistämään rehukasvien viljelyä. Hän laati omakohtaisesti satoja viljelykiertosuunnitelmia, osallistui erilaisiin komiteoihin ja julkaisi muun muassa teoksen *Johdatus pienemmille maanviljelijöille maidon hoidossa ja voin valmistamisessa Holsteinin tavalla* vuonna 1866 sekä teoksen *Ohje Edamerjuuston valmistamiseen*, joka ilmestyi vuonna 1872.

Forsbergin puoliso vuodesta 1854 oli Cecilia Weissman von Weissenstein (k. 1902).

## Lähteet
*  Sivu 203.
*A.E. Sandelin, J. Tarnanen, E.S. Tammisto: *Juustonvalmistus*. Valion kirjasto N:o 8. Helsinki: Yhteiskirjapaino Osakeyhtiö, 1938. Sivu 6.

### Viitteet

## Aiheesta muualla
* Forsberg, Carl Johan, J. W. Snellmanin Kootut teokset
Doo-Wops & Hooligans

**Doo-Wops & Hooligans** on yhdysvaltalaisen Bruno Marsin 4. lokakuuta 2010 julkaistu debyyttialbumi. Albumi sijoittui ilmestyttyään Yhdysvaltain Billboard 200 -listan kolmannelle sijalle ja nousi kymmenen parhaan joukkoon Australian, Irlannin, Kanadan ja Uuden-Seelannin listoilla.

## Singlet
Albumin ensimmäinen single "Just the Way You Are" julkaistiin 19. heinäkuuta 2010. Ilmestyessään se sai loistavan vastaanoton. Se saavutti ykköspaikan Alankomaissa, Australiassa, Britanniassa, Irlannissa, Kanadassa, Saksassa, Uudessa-Seelannissa, ja Yhdysvaltain Billboard Hot 100 -listalla. Kappale pääsi kymmenen parhaan kappaleen joukkoon muun muassa Italiassa, Norjassa, Ruotsissa, Tanskassa ja Unkarissa. Se myi myös nelinkertaista platinaa Australiassa ja Yhdysvalloissa ja kaksinkertaista platinaa Uudessa-Seelannissa.

Myös 28. syyskuuta 2010 julkaistu toinen single "Grenade" menestyi edeltäjänsä tavoin erinomaisesti. Ykköspaikka irtosi jälleen muun muassa Australiassa, Kanadassa, Uudessa-Seelannissa, ja Yhdysvaltain Billboard Hot 100 -listalla. Suomessa "Grenade" saavutti Suomen virallisen singlelistan kolmannen sijan. Edellisen singlen tavoin "Grenade" myi nelinkertaista platinaa Australiassa ja Yhdysvalloissa ja kaksinkertaista platinaa Uudessa-Seelannissa.

Albumin kolmas ja viimeinen single "The Lazy Song" julkaistiin 15. helmikuuta 2011. Se menestyi hiukan edeltäjiään heikommin, mutta nousi ykköspaikalle Britannian, Tanskan ja Unkarin listoilla. Suomen virallisella singlelistalla se saavutti 14. sijan.

## Kappaleet

## Listasijoitukset

## Myynti

## Lähteet
Súðavík

**Súðavík** (**Súðavíkurhreppur**) on kunta ja kalastajakylä Pohjois-Islannissa Länsivuonoilla. Kunnan asukasluku on 192 (1. tammikuuta 2011).

16. tammikuuta 1995 Súðavíkin kunnassa sattui lumivyöry, jossa menehtyi 14 henkilöä. Sen johdosta kunta siirrettiin turvallisemmalle alueelle. Vanhat talot myytiin viranomaisille ja uusia rakennettiin tilalle. Entisen kunnan alueella on kiellettyä asua talvella lumivyöryvaaran takia.

Turma oli pahin Islannissa sattunut luonnonkatastrofi 76 vuoteen. Lumivyöry murskasi noin kaksikymmentä taloa, kun lumi vyöryi alas 700 metriä korkeaa vuorenrinnettä. Sen alle jäi 26 ihmistä, joista 12 onnistuttiin pelastamaan. Kahdeksan lasta kuoli lumivyöryssä.

## Lähteet

## Aiheesta muualla

*Súðavíkin kunnan kotisivu
Juri Ljubimov

**Juri Petrovitš Ljubimov** (; 30. syyskuuta 1917 Jaroslavl, Venäjän tasavalta – 5. lokakuuta 2014 Moskova) oli venäläinen teatterinäyttelijä ja -ohjaaja, joka tunnetaan erityisesti Taganka-teatterin perustajana.

Juri Ljubimov syntyi Jaroslavlissa Venäjän tasavallan aikana. Hän opiskeli teatterityötä Štšukin-teatterikoulussa 1930-luvulla ja palveli toisen maailmansodan ajan neuvostoarmeijassa (mm. Suomen-rintamalla). Sodan jälkeen hän liittyi Jevgeni Vahtangovin teatteriin. Ljubimov sai Stalin-palkinnon vuonna 1952 ja Neuvostoliiton valtionpalkinnon vuonna 1953. Hän ryhtyi opettamaan teatterityötä vuonna 1963 ja perusti seuraavana vuonna Taganka-teatterin Moskovaan. Teatterista tuli Ljubimovin aikana Moskovan suosituimpia, ja näyttelijäkaartiin kuuluivat muiden muassa Vladimir Vysotski ja Alla Demidova. Ljubimov toi näyttämölle myös Mihail Bulgakovin teoksen *[[Saatana saapuu Moskovaan]]*, joka oli ilmestynyt sensuroituna.

Vysotskin kuoleman jälkeen neuvostoviranomaiset kielsivät kaikki Ljubimovin ohjaustyöt, ja vuonna 1984 häneltä riistettiin Neuvostoliiton kansalaisuus. Tämän jälkeen Ljubimov työskenteli ulkomailla, mutta palasi Taganka-teatteriin vuonna 1989. Vuonna 1992 hänelle myönnettiin Venäjän kansantaiteilijan arvonimi ja 2011 Euroopan parlamentin teatterin erikoispalkinto. Vuonna 2011 hän luopui Taganka-teatterin johtajuudesta palkkakiistan takia.

Ljubimov vieraili venäläisillä esityksillään myös Suomessa (Kansallisteatterissa ja Tampereen teatterikesässä) ja ohjasi kahdesti Kansallisteatterissa. Häneltä on suomennettu muistelmateos *Pyhä tuli*.

Ljubimov kuoli 97-vuotiaana Moskovassa vuonna 2014.

## Lähteet

## Kirjallisuutta
* 

## Aiheesta muualla
* Juri Ljubimovin sivusto
Rex Walheim

**Rex Joseph Walheim** (s. 10. lokakuuta 1962) on Yhdysvaltain ilmavoimien upseeri ja NASAn astronautti. 

Hän on osallistunut avaruussukkulalennoille STS-110 (2002), STS-122 (2008) ja STS-135 (2011). Walheim on syntynyt Redwood Cityssä, Kaliforniassa, mutta pitää Kalifornian San Carlosia kotikaupunkinaan.

## Koulutus
*San Carlos High School, 1980
*bachelor of science, koneenrakennus, Kalifornian yliopisto (Berkeley), 1984
*master of science, tuotantotalous, Houstonin yliopisto, 1989
## Sotilasura

Walheim liittyi ilmavoimiin vänrikkinä toukokuussa 1984. 1985 hän työskenteli Cavalier Air Force Stationssa, Pohjois-Dakotassa ohjusvaroitusryhmän komentajana. Lokakuussa 1986 hänet sijoitettiin Johnsonin avaruuskeskukseen Houstoniin, Texasiin, missä hän työskenteli mekaanisten järjestelmien lennonvalvojana ja avaruussukkulan laskupyörien, jarrujen ja kiitotien hätäpysäytysesteen johtavana operaatioinsinöörinä.

Walheimin seuraava komennus oli Air Force Space Commandin päämaja Colorado Springsissä, Coloradossa elokuussa 1989, missä hän toimi ohjusvaroitusjärjestelmän tutkien päivityksen johdossa. Hänet valittiin ilmavoimien koelentokouluun 1991, ja suoritti kurssin Edwards Air Force Basessa Kaliforniassa 1992. Hän työskenteli F-16:n koelentojen parissa Edwardsissa projektijohtajana ja myöhemmin avioniikan ja aseistuksen lentojen komentajana. Tammikuusta 1996 Walheim toimi kouluttajana ilmavoimien koelentokoulussa, missä hän työskenteli ennen valintaansa astronauttikoulutukseen.

## Ura NASAssa

Walheim valittiin NASAn astronauttikandidaatiksi maaliskuussa 1996 ja aloitti kaksi vuotta kestävän koulutuksen ja arvioinnin sukkulalentojen tehtäväspesialistina Johnsonin avaruuskeskuksessa elokuussa 1996. Hän on osallistunut kahdelle sukkulalennolle: STS-110 (8.–19.4.2002) ja STS-122 (7.–20.2.2008). Walheim on viettänyt 566 tuntia avaruudessa, joista 36 tuntia viidellä avaruuskävelyllä. Walheim osallistui heinäkuussa 2011 viimeiselle sukkulalennolle STS-135 tehtäväspesialistina.

Hän on naimisissa Margie Dotsonin kanssa. Heillä on kaksi lasta.

## Lähteet

## Aiheesta muualla

* Walheimin NASAn elämäkerta 
*Walheimin Spacefacts.de:n elämäkerta 
*Walheim Twitterissä
*Lentoa STS-135 edeltävä haastattelu  (3.6.2011) 
*Lentoa STS-122 edeltävä haastattelu  (16.11.2007)
Erioikeusmääräys

Englantilaisessa juridisessa perinteessä **erioikeusmääräys** () oli määräys, jonka tuomioistuin antoi monarkin valtaoikeuksiin nojaten. Nykyään nämä erioikeusmääräykset ovat tuomioistuinten omaan valtaan perustuvia määräyksiä niiden päätösten toimeenpanemiseksi ja oikeuden toteuttamiseksi. Erioikeusmääräyksiä nimitetään myös erityisiksi muutoksenhakukeinoiksi (). Erioikeusmääräys on osoitettu toiselle tuomioistuimelle, viranomaiselle tai julkiselle virkamiehelle. Perinteiset erioikeusmääräykset ovat:

**[[habeas corpus]]*
**[[certiorari]]*
**[[mandamus]]*
**[[prohibition]]*
**[[scire facias]]*
**[[procedendo]]*
**[[quo warranto]]*

## Lähteet
Luettelo Grönlannin kunnista

Tämä on luettelo Grönlannin kunnista. Grönlanti on jaettu viiteen kuntaan. Lisäksi saaren koilliskulmassa oleva Koillis-Grönlannin kansallispuisto on kunnallishallinnoton alue.

## Entinen jako

Grönlannissa toteutettiin vuonna 2009 kuntauudistus. Uudistuksessa läänit () lakkautettiin ja kaikki 18 entistä kuntaa korvattiin neljällä uudella kunnalla. Koillis-Grönlannin kansallispuisto ja Thulen lentotukikohta olivat vanhassa jaossa kunnallishallinnottomia alueita.

* Kitaa eli Vestgrønland
** Nanortalik
** Qaqortoq
** Narsaq
** Ivittuut
** Paamiut
** Nuuk
** Maniitsoq
** Sisimiut
** Kangaatsiaq
** Aasiaat
** Qasigiannguit
** Qeqertarsuaq
** Ilulissat
** Uummannaq
** Upernavik
* Tunu eli Østgrønland
** Ammassalik
** Ittoqqortoormiit 
* Avannaa eli Nordgrønland
** Qaanaaq

Vuoden 2018 alussa Qaasuitsupin kunta jaettiin Qeqertalikin ja Avannaatan kunniksi.

## Lähteet

### Muut lähteet
*
James Bailey

**James L. Bailey** (s. 21. toukokuuta 1957, Dublin, Georgia) on yhdysvaltalainen entinen koripalloilija.

## Ura
Bailey pelasi yliopistokoripalloa Rutgersin yliopistossa vuosina 1975–1979. Hän osallistui NBA:n vuoden  varaustilaisuuteen, jossa Seattle SuperSonics varasi hänet tilaisuuden kuudentena pelaajana. Bailey aloitti NBA-uransa myös samassa seurassa. Hän edusti seuraa marraskuuhun 1981 asti, jonka jälkeen hänet kaupattiin New Jersey Netsille. Bailey edusti seuraa loppukauden ja pelasi osan seuraavasta kaudesta seurassa, kunnes hänet myytiin marraskuussa 1982 Houston Rocketsille. Hän pelasi Houstonissa uransa tilastollisesti parasta kauttaan, sillä hän teki kaudella 1982–1983 seuran paidassa 14,1 pistettä ottelua kohden. Bailey pelasi seurassa myös seuraavan kauden, mutta lokakuussa 1984 hänet kaupattiin San Antonio Spursille. Lähes kolme viikkoa tämän jälkeen Spurs myi hänet edelleen New York Knicksille, jossa hän pelasi kauden 1986–1987.

Kauden jälkeen hänet myytiin Cleveland Cavaliersille, joka myi Baileyn oikeudet edelleen Phoenix Sunsille. Hän pelasi uransa viimeisen NBA-kauden myös Sunsissa. NBA:n jälkeen Bailey pelasi Italiassa Scala Veronassa. Hän edusti seuraa koko kauden 1988–1989 sekä yhdeksän pelin ajan kaudella 1989–1990. Tämän jälkeen Bailey pelasi Fabriano Basketissa kolme peliä kaudella 1990–1991.

## Lähteet

## Aiheesta muualla
*NBA:n pelaajaprofiili 
*Basketball-Referencen pelaajaprofiili 
*Lega Basket Serie A:n pelaajaprofiili
Libanonin sota

**Libanonin sota** voi tarkoittaa seuraavia:

*Libanonin sisällissota, 1975–1990
*Libanonin sota 1982, Israelia vastaan
*Libanonin sota 2006, Israelia vastaan
Tauno Kontio

**Tauno Ilmari Kontio** (14. syyskuuta 1929 Alatornio – 12. joulukuuta 2015 Turku) oli suomalainen juoksija, joka kuului Suomen yleisurheilumaajoukkueeseen 1950-luvulla.

## Torniolainen olympiasoihdun sytyttäjä

Tornion Pyryä edustanut Tauno Kontio on jäänyt tunnetuksi jälkipolville ennen kaikkea Helsingin kesäolympialaisten olympiasoihdun sytyttäjänä, kun Kreikasta tuotu olympiatuli ja keskiyön auringon tuli kohtasivat Torniossa Pohjan stadionilla heinäkuussa 1952. Ruotsista tuodun tulen toi olympiavoittaja Ville Pörhölä ja keskiyön auringon tulen Tauno Kontio.

## SM-mitaleita 1950-luvulla
Tauno Kontion kehitys 1950-luvun alussa oli todella nopeaa. Vielä vuonna 1950 hänen päälajinsa oli korkeushyppy, jossa hän voitti piirinmestaruuden tuloksella 180 cm. Samana syksynä hän kokeili 800 metrin juoksua saavuttaen heti hieman yli 2 minuutin tuloksen. Seuraavana vuonna hän alitti 2 minuuttia, ja 800 metristä tulikin hänen ykköslajinsa. Olympiavuonna 1952 käydyssä Kalottimaaottelussa hän saavutti ajan 1.54,5.

Kontio pääsi Kalevan kisoissa ensimmäisen kerran kuuden joukkoon vuonna 1953, jolloin hän sijoittui 400 metrillä neljänneksi ja 800 metrillä viidenneksi. Seuraavan vuoden Kalevan kisoissa hän sijoittui 800 metrillä toiseksi ja 400 metrillä kolmanneksi. Vuoden 1955 Kalevan kisoissa Kontio oli 800 metrillä neljäs.

Vuonna 1956 Tauno Kontio siirtyi Turkuun ja vaihtoi seuraa edustaen siitä lähtien sikäläistä Turun Urheiluliittoa. Vuoden 1956 Kalevan kisoissa hän oli jälleen mitaleilla niin 400 kuin 800 metrillä eli saavutukset olivat samat kuin kaksi vuotta aiemmin: 400 metrillä kolmas ja 800 metrillä toinen.

Turun Urheiluliitossa hän saavutti urallaan kaksi kertaa Suomen-mestaruuden 4&nbsp;×&nbsp;800 metrillä vuosina 1957 ja 1958. Hänen muut viestimitalinsa tulivat vuonna 1956: hopeaa 4&nbsp;×&nbsp;800 metrillä ja pronssia 4&nbsp;×&nbsp;400 metrillä.

Arvokkaimpana palkintonaan hän pitää SM-mitalien lisäksi Marskin kisoista Helsingistä vuonna 1954 saavuttamaansa kunniapalkintoa – marsalkka Mannerheimin ratsun kipsiveistosta.

## Maaottelu- ja EM-kisaedustaja
Tauno Kontio edusti Suomea kolmessatoista maaottelussa. Maaotteluvoiton hän saavutti kolme kertaa 800 metrillä: Jugoslavia-maaottelussa Belgradissa vuonna 1953 sekä kaksi Viro-maaottelun voittoa vuosina 1957 ja 1958. 

Bernin EM-kisoihin vuonna 1954 Kontio osallistui 800 metrille, mutta karsiutui alkuerissä. Edellisenä vuonna 1953 Kontio oli juossut ajan 1.50,0, joka sinä vuonna oli Suomen paras ja Euroopan tilastossa kymmenes. Ennätyksensä 1.49,5 Kontio juoksi vuoden 1956 Suomi–Ruotsi-maaottelussa Helsingissä. Hänen muut ennätyksensä ovat: 100 metriä 11,4; 400 metriä 49,0; 1&nbsp;500 metriä 3.58,2; 400 metrin aidat 54,2 ja korkeus 180.

## Järjestötoiminnassa
Urheilu-uransa jälkeen Kontio oli Turun Urheiluliiton yleisurheilujaoston sihteeri vuosina 1968–1969.

## Lähteet
* 
* 

### Viitteet

## Aiheesta muualla
*
Dragon Eyes

**Dragon Eyes** on vuonna 2012 suoraan DVD:lle julkaistu yhdysvaltalainen toimintaelokuva. Elokuvan on ohjannut John Hyams ja käsikirjoittanut Tim Tori. Pääosassa esiintyvät Cung Le, Jean-Claude Van Damme ja Peter Weller.

Elokuva sai rajallisen teatterilevityksen Yhdysvalloissa 11.–17. toukokuuta 2012 välisenä aikana.

## Juoni
St. Jude aukion kulmakunta elää pelon ja epätoivon maailmassa. Dashin ja Antuanin johtamat paikalliset rikosjengit terrorisoivat katuja ja ihmisiä. Kulmakunnille ilmestyy kuitenkin vasta vankilasta päässyt salaperäinen Ryan Hong, joka alkaa tehdä selvää rikollisista. St. Juden oma mafiapomo Herra V saa tietää hänen teoistaan ja passittaa Hongin vankilaan, jossa hän houkuttelee Hongin palvelukseensa. Päästyään Herra V:n palvelukseen hän ryhtyy sekoittamaan organisaation järjestystä ja pelastamaan korruptoituneen kaupungin.

## Rooleissa

## Tuotanto
Elokuvan kuvaukset aloitettiin marraskuun lopulla 2010 Baton Rougessa, Louisianassa.

Elokuvan ilmoitettiin alun perin tulevan elokuvateattereihin vuoden 2011 aikana. Myöhemmin kesällä 2011 elokuva julkistettiin tulevan suoraan DVD:lle 2. tammikuuta 2012. Lisäksi näyttelijä Cung Le ilmoitti elokuvan saavan mahdollisesti teatterilevityksen ennen vuotta 2012 tuottaja Silverin keskustellessa Warner Brosin kanssa. Elokuvan julkaisua lopulta myöhäistettiin huhtikuulle 2012, jolloin se julkaistaan ainakin Isossa-Britanniassa.

## Suomessa
Elokuva julkaistiin Suomessa suoraan DVD:lle Pohjoismaiden yhteisjulkaisuna 29. elokuuta 2012.

## Lähteet
Roberto de Visiani

**Roberto de Visiani** (9. huhtikuuta 1800 Šibenik – 4. toukokuuta 1878 Padova, Italia) oli italialainen lääkäri ja kasvitieteilijä.

Visiani syntyi nykyisessä Kroatiassa ranskalaisen lääkärin pojaksi. Hän kävi kouluja Splitissä ja rekisteröityi Padovan yliopistoon opiskelemaan lääketiedettä vuonna 1817. Maisteriksi Visiani valmistui 1822. Hän toimi muutaman vuoden Padovassa professori Giuseppe Antonio Bonaton apulaisena. Vuonna 1828 Visiani muutti takaisin Balkanaille ja toimi lääkärinä Kotorissa, Drnišissä ja Budvassa. Samaan aikaan hän keräsi materiaalia Dalmatiaan kasvillisuutta käsittelevää teostaan varten. Bonaton kuoltua vuonna 1837 Visiani seurasi häntä Padovan kasvitieteen professorina ja kasvitieteellisen puutarhan johtajana.
Pehr Östring

**Pehr Edvard Östring** (26. huhtikuuta 1819 Närpiö – 23. kesäkuuta 1872 Helsinki) oli suomalainen maatalous- ja valtiopäivämies.   

Östringin vanhemmat olivat varapastori Petter Östring ja Fredrika Ulrika Holstius. Östring valmistui ylioppilaaksi vuonna 1836, minkä jälkeen hän opiskeli ja harjoitti maataloutta ja kävi tutkimassakin sitä Tanskassa 1846–1848. Hän toimi tilanhoitajana ja -omistajana muun muassa Karjalohjalla, jossa hän myös ohjasi alalle aikovia nuoria. Östring julkaisi vuodesta 1854 vuoteen 1857 aikakauskirjaa *Tidskrift för landthushållare*, samoin kuin kirjoitti lehtijuttuja ja toimi 1850-luvun lopulla Uudenmaan ja Hämeen läänin maanviljelysseuran sihteerinä. Östring valittiin edustamaan talonpoikaissäätyä valtiopäiville 1863–1864. Seuraavana vuonna hänestä tuli Tammisaaren raatimies ja  valtiopäiville 1867 hänet valittiin sieltä edustamaan porvarissäätyä. Edellisillä valtiopäivillä Östring oli lakivaliokunnan jäsen, jälkimmäisillä perustuslaki- ja tarkastusvaliokunnan jäsen ja molemmilla kerroilla säätynsä yksityisen valiokunnan jäsen. Östring joutui myöhemmin suuriin taloudellisiin vaikeuksiin ja kuoli naimattomana Helsingissä vuonna 1872. 

## Lähteet
Kyrie Irving

**Kyrie Andrew Irving** (s. 23. maaliskuuta 1992 Melbourne) on australialais-yhdysvaltalainen koripalloilija, joka edustaa NBA-joukkue Dallas Mavericksia.

## Ura
Irving pelasi lukiokoripalloa St. Patrick High Schoolissa. Hän edusti Yhdysvaltoja Nike Hoop Summitissa vuonna 2010, minkä lisäksi hän voitti Amerikan-mestaruuskilpailuissa kultaa samana vuonna. Kauden 2010−2011 Irving pelasi yliopistokoripalloa Duken yliopistossa. Hän pelasi koko kaudella vain 11 ottelua 37:stä oikeassa isovarpaassa olleen vakavan nivelvamman takia. Irving pelasi ainoan kautensa yliopistossa 17,4 pisteen, 5,1 syötön ja 3,8 levypallon keskiarvoilla. Kauden jälkeen hän ilmoitti menevänsä vuoden  NBA:n varaustilaisuuteen. Loukkaantumisesta ja vajaaksi jääneestä kaudesta huolimatta Irvingia pidettiin koko varaustilaisuuden parhaana pelaajana ja Cleveland Cavaliers varasikin hänet koko varaustilaisuuden ensimmäisenä pelaajana.

Maaliskuussa 2015 Irving heitti jatkoajalle venyneessä ottelussa San Antonio Spursia vastaan oman ennätyksensä ja Cavaliersin piste-ennätyksen, 57 pistettä.

Vuonna 2016 Irving juhli Cavaliersissa sen historian ensimmäistä NBA-mestaruutta. Hän pelasi kauden aikana 53 runkosarjaottelua ja 21 pudotuspeliä, kaikki avauskokoonpanossa ja reippaasti yli 30 minuutin ottelukohtaisella peliajalla. Hän teki tuolla kaudella ottelua kohden pisteitä runkosarjassa 19,6 ja pudotuspeleissä 25,2. Seuraavalla kaudella hän ylsi pistekeskiarvoon 25,2 runkosarjassa ja 25,9 pudotuspeleissä. Kesällä 2017 hän siirtyi Boston Celticsiin ja kesällä 2019 Brooklyn Netsiin.

### Maajoukkue

Espanjan MM-kilpailuissa 2014 Irving kuului Yhdysvaltain kultajoukkueeseen. Hänet valittiin turnauksen arvokkaimmaksi pelaajaksi ja turnauksen tähdistöviisikkoon.

Kesäkuussa 2016 Irving valittiin Yhdysvaltain olympiajoukkueeseen Rio de Janeiroon, missä maa voitti kultaa.

## Näkemyksiä
Helmikuussa 2017 Irving totesi, että maa on litteä. Podcast-haastattelussa hän totesi: "Tämä ei ole edes salaliittoteoria ... Maa on litteä. Maa on litteä.

Myöhemmässä haastattelussa hän oli vähemmän voimakas puolustamaan litteää maapalloa kannustamalla ihmisiä "tekemään oman tutkimuksensa" aiheeseen. Syyskuussa 2017 Irving kiisti nämä väitteet ja sanoi, että media ymmärsi väärin, kun hän vain laski leikkiä. Irving totesi myös, että hän uskoo edelleen salaliittoteorioihin, kuten ajatukseen siitä, että Federal Reserve olisi John F. Kennedyn murhan takana ja että CIA yritti tappaa Bob Marleyn.

## Lähteet

## Aiheesta muualla

*NBA:n pelaajaprofiili 
*ESPN:n pelaajaprofiili
Olavi Suvitie

**Olavi Pauli Suvitie** (6. kesäkuuta 1926 Tampere – 19. maaliskuuta 2026 Tampere) oli suomalainen arkkitehti. Hän työskenteli Tampereen kaupungin palveluksessa 10 vuotta, ja sen jälkeen hänellä oli oma arkkitehtitoimisto Taito Uusitalon kanssa. Valtaosa hänen suunnittelutyöstään oli koteja ja kouluja tamperelaisille. Näkyvimmät hänen suunnittelemansa rakennukset ovat vesitorneja. Niitä hän suunnitteli Tampereelle kolme: Tesoman vesitorni, Hervannan vesitorni ja Peltolammin vesitorni. Lisäksi hän suunnitteli Tesoman kirkon.

Suvitie ja Uusitalo suunnittelivat yhdessä Tampereen ateljeetalon.

## Lähteet
Alan Nunn May

**Alan Nunn May** (2. toukokuuta 1911 – 12. tammikuuta 2003) oli englantilainen ydinfyysikko, joka tuli tunnetuksi vuotamalla kylmän sodan aikana salaista ydintutkimustietoa Neuvostoliittoon.

Nunn May opiskeli fysiikkaa Trinity Hallissa ja King’s College Londonissa. Hänet palkattiin Cambridgen yliopistoon raskasvesireaktoria kehittävään tutkimusryhmään. Ryhmä oli sodan aikana 1943–1945 evakossa Montrealissa Kanadassa. Siellä Neuvostoliiton sotilastiedustelu GRU:n edustaja lähestyi häntä. Nunn May suostui välittämään pieniä määriä uraanin isotooppeja ja kopioimaan kirjastosta lainaamiaan julkaisuja.

Nunn May jäi kiinni 1946, tuomittiin pakkotyöhön, vapautui 1952 mutta häneltä oli kielletty työskentely brittiyliopistoissa. Niinpä hän vietti noin 10 vuotta Ghanassa, perusti tiedemuseon ja tutki kiinteän aineen fysiikkaa.

Nunn May ei katunut tekojaan vaan sanoi edistäneensä ydinvoiman rauhanomaista käyttöä. Hänen tietojensa osuudesta Neuvostoliiton ydinpommin kehitykseen on spekulointia mutta ei suoria todisteita.

## Katso myös
* Cambridgen viisikko

## Lähteet
* National Archives  
* Pavel & Anatoli Sudoplatov: Stalinin erikoistehtävissä - kiusallisen todistajan muistelmat (Toim. Jerrold L. & Leona P. Schecter) Alkuteos: Special Tasks. The Memoirs of an Unwanted Witness - A Soviet Spymaster. WSOY, Juva, 1994 Suom. Kari Klemelä  (s. 29, 313 & 321)

### Viitteet
Jahvetti Kaitala

**Jahvetti (Jafet) Kaitala,** ven. Яфет Кайтала, (13. huhtikuuta 1750 Lammi – 17. marraskuuta 1823 Lammi) oli maanviljelijä, talollinen, ruotsinaikainen valtiopäivämies  ja Suomen lähetyskunnan jäsen.

## Henkilöhistoria

#### Työura ja perhe
Kaitalan vanhemmat olivat rälssitalollinen Mikko Jaakonpoika ja Kerttu Henrikintytär. Hän perusti noin vuonna 1780 Kaitala- nimisen uudistilan, jonka menestyksellisestä suoviljelyksestä sai Ruotsin isänmaalliselta seuralta mitalin. Hän toimi seurakunnan luottamustehtävissä että edustajana Norrköpingin valtiopäivillä vuonna 1800. Hän valittiin Uudenmaan ja Hämeen talonpoikien edustajaksi Suomen lähetyskuntaan, joka kävi 1808–1809 aikana Pietarissa neuvottelemassa Suomen sodan jälkeisen ajan uudishallinnosta.. 

Kaitalan ensimmäinen puoliso oli vuodesta 1776 Maria Juhontytär (k. 1808) ja toinen vuodesta 1809 Liisa Aleksanterintytär (k. 1836), joka oli talollinen Tuomas Jutilan leski.

## Kunnianosoitukset

*   Ruotsin isänmaallisen seuran mitali, myönnetty ansiokkaasta suoviljelyksestä noin. 1780
*   Keisari Aleksanteri I:n lähetyskunnan muistomitali, jul. 17. marraskuuta 1808.

## Lähteet
* *Papunen, Lammi. Suomenmaa 4, (s. 294-295). Jäsen lähetystössä, joka kävi Venäjän keisarin puheilla Pietarissa* Viitattu 24.10.2020.
* *Mårtensson, Förteckning över Bondeståndets ledamöter vid riksdagarna 1710-1800 (s. 191). Kaitala valtiopäivämiehenä* Viitattu 24.10.2020.

### Viitteet
10 sekunnin raja

**10 sekunnin raja** on yleisurheilussa käytetty termi, jolla viitataan ihmisen fyysisiin ominaisuuksiin perustuvaa psykologista rajaa 100 metrin juoksun suorittamiseksi alle 10 sekunnissa. Rajaa on perinteisesti pidetty pikajuoksun merkkipaaluna mutta sen merkitys on vähentynyt, sillä 1990-luvulta lähtien yhä useampi juoksija on alittanut rajan.

## Historia

Ensimmäiset 10 sekuntia alittaneet ajat mitattiin käsiajanotolla. Kansainvälisen yleisurheiluliiton säännöistä johtuen vain täysin automaattista ajanottoa käyttäen mitatut ajat ovat tilastokelpoisia. Lisäksi suorituksen aikana tuulen nopeus saa olla enintään 2&nbsp;m/s eikä urheilija saa käyttää suorituskykyä parantavia aineita. Tuulimittarin virheellinen toiminta voi myös mitätöidä tuloksen.

Näiden sääntöjen mukaan ensimmäisenä 10 sekunnin rajan alitti yhdysvaltalainen pikajuoksija Jim Hines 14. lokakuuta 1968 Méxicon kesäolympialaisissa. Hänen aikansa 9,95&nbsp;s oli maailman nopein aika. Seuraava 10 sekunnin alitus tapahtui lähes 9 vuoden kuluttua kun Silvio Leonard juoksi 11. elokuuta 1977 ajan 9,98&nbsp;s. Molemmat ajat mitattiin yli 1000 metrin korkeudessa, mikä vähentää ilmanvastusta ja näin ollen helpottaa juoksijan työtä. Carl Lewis oli ensimmäinen merenpinnan tasolla 10 sekunnin rajan alittanut. Hän juoksi 14. maaliskuuta 1983 ajan 9,97&nbsp;s. Calvin Smith teki uuden maailmanennätyksen 3. heinäkuuta 1983 ajalla 9,93&nbsp;s. Smith oli ensimmäinen joka alitti 10 sekunnin rajan kahdesti alittamalla rajan toistamiseen saman vuoden elokuussa.

Useat juoksijat alittivat rajan 1980-luvulla, mutta vuoden 1991 maailmanmestaruuskilpailujen 100 metrin loppukilpailussa kuusi juoksijaa alitti 10 sekunnin rajan. Kilpailun voitti Carl Lewis uudella maailmanennätysajalla 9,86&nbsp;s. Maurice Greene oli ensimmäinen joka alitti 9,80&nbsp;s vuonna 1999 ja Usain Bolt alitti ensimmäisenä 9,70&nbsp;s vuonna 2008 ja 9,60&nbsp; vuonna 2009. 10 sekunnin rajan alittaneita urheilijoita löytyy kaikilta mantereilta lukuun ottamatta Etelä-Amerikkaa, jossa Robson da Silva pitää maanosan ennätystä ajalla 10,00&nbsp;s.

Vuonna 2008 10 sekunnin rajan alitti yhteensä 14 juoksijaa, jotka rikkoivat rajan yhteensä 53 kertaa. Kymmenen heistä alitti rajan ensimmäistä kertaa urallaan. Vuoden 2008 kesäolympialaisissa Pekingissä tehtiin uusi maailmanennätys, ja kuusi juoksijaa alitti 10 sekunnin rajan.

## Etninen tausta
Lähes kaikki 10 sekunnin rajan alittaneet urheilijat ovat länsiafrikkalaista alkuperää. Ennen Christophe Lemaitren vuonna 2010 juoksemaa aikaa 9,98 yksikään aasialaista tai itäafrikkalaista alkuperää oleva juoksija ei ollut virallisesti alittanut rajaa. Colin Jackson sanoi, että hänen molemmat vanhempansa olivat lahjakkaita urheilijoita, ja vihjasi biologisen perimän olevan merkittävin tekijä sen sijaan, että etnisyydellä olisi asian kanssa tekemistä. Lisäksi menestyneet länsiafrikkalaiset urheilijat voivat edesauttaa roolimallin muodostumisessa ja täten vahvistaa rodullista epäsuhtaa.
Kosmotras

**Kosmotras** (venäjäksi ЗАО Международная космическая компания “Космотрас”) on vuonna 1997 perustettu rakettitekniikkayhtiö. Se on venäläis-ukrainalais-kazakstanilainen yhteisyritys. Se myy Dnepr-kantoraketteja, joita se kehittää START-ydinaseriisuntasopimuksen mukaan romutettaviksi tuomituista R-36 eli SS-19-ohjuksista. Se tekee laukaisuja Baikonurin kosmodromilta ja Jasnystä. Vuoden 2010 lopulla Venäjällä alettiin puhua siitä, että Dnepr-laukaisut lopetetaan, joka merkitsisi parin laukaisun peruuntumista vuonna 2011 ja sitä, että mahdollisesti 70-80 laukaisua pitää tehdä jollain muulla kantoraketilla seuraavien 20 vuoden aikana. Iridium Next on vuonna 2011 pohtinut Dneprin käyttöä Falcon 9-raketin vararakettina. 

Kosmotrasin omistus
* Venäjä (50% osakkeista)
** Venäjän avaruusjärjestö - johtaa toimintaa Baikonurissa
** Venäjän puolustusministeriö – toimittaa SS-18 ohjuksia Kosmotrasille muutettaviksi kantoraketeiksi
** JSC ASKOND – Hallintoyhtiö
** JSC Rosobschemash - yhtiö joka koordinoi SS-18-ohjusten tuhoamista
** FSUE konetekniikan suunnittelitoimisto - huoltaa laukaisutorneja jne., FSUE konetekniikan instituutti - tekninen tuki jne.
* Ukraina (50% osakkeista)
** Ukrainan avaruusjärjestö  - johtaa toimintaa Ukrainassa
** Južnoje - raketin kokoonpanotehdas
* Kazakstan
** Energiaministeriö  
** “INFRAKOS” - Baikonurin hallinto

## Lähteet

## Aiheesta muualla
* Kosmotras-yhtiön sivusto
Ini Kamoze

**Cecil Campbell**, taiteilijanimeltään **Ini Kamoze** (s. 9. lokakuuta 1957 Port Maria, Jamaika), on jamaikalainen reggaemuusikko. Hänen vuonna 1994 ilmestynyt kappaleensa "Here Comes the Hotstepper" nousi Yhdysvaltain Billboard Hot 100 -listan kärkeen. Hänen suosiotaan kasvatti, kun hänen kappalettaan "World a music" samplattiin reggaeartisti Damian Marleyn kappaleessa "Welcome to Jamrock".

## Diskografia
* 
* 
* 
* 
* 
* 
* 
* 
* 

## Lähteet

## Aiheesta muualla
* Viralliset sivut
*
Idänplataani

**Idänplataani** (*Platanus orientalis*) on plataanikasveihin kuuluva kesävihanta puulaji. Se voi kasvaa 30 metriä korkeaksi, ja sitä tavataan Kaakkois-Euroopassa ja Länsi-Aasiassa.

## Ulkonäkö ja koko
Idänplataani on nopeakasvuinen puu, joka voi kasvaa 30 metriä korkeaksi. Puun muoto vaihtelee. Joskus se voi kasvaa yhdestä korkeasta rungosta, mutta yleensä runko haarautuu melko matalalta, jolloin siinä ei ole selvää huippuoksaa.

Lajin lehdet ovat 5–7-halkoiset, ja liuskat ovat huomattavasti leveyttään pidempiä. Lehdet ovat usein keskivihreät mutta joskus myös keltavihreät. Lehtien alapinnat ovat haaleamman väriset. Syksyisin monien yksilöiden lehdet muuttuvat vaaleanvioleteiksi. Laji kukkii toukokuussa, ja siemenet kypsyvät lokakuulta helmikuulle. Kukat ovat yksikotisia, eli ne ovat joko koiras- tai naaraspuoleisia. Samassa kasvissa voi kuitenkin olla sekä koiras- että naaraskukkia.

## Levinneisyys ja elinympäristö
Idänplataania tavataan alueella Välimeren länsiosista Lähi-itään ja Keski-Aasiaan. Kasvi tarvitsee kasvupaikaksi kostean alustan, sillä se tarvitsee kosteutta myös kuivanakautena. Lajia pidetään uhanalaisena osassa levinneisyysaluettaan keinokastelusta johtuvien veden virtauksen muutosten takia ja maanviljelyn leviämisen takia. Erityisesti levinneisyytensä itäosissa Uzbekistanissa ja Tadžikistanissa se on harvinainen.

## Lähteet

## Aiheesta muualla
*ITIS: Platanus orientalis 
*Flora of China: Platanus orientalis
Peter Jacobson

**Peter Jacobson**  (s. 1965) on yhdysvaltalainen näyttelijä. Hän  on näytellyt esimerkiksi ''Housessa'' seitsemällä tuotantokaudella. Hänellä on myös ollut pienet roolit televisiosarjoissa ''NYPD Blue'' ja ''CSI: Miami''. Pixarin animaatiossa ''Autot 2'' hän oli Acerin ääni.

Jacobson syntyi Chicagossa juutalaisperheeseen, jonka esi-vanhemmat olivat saapuneet Yhdysvaltoihin Itä-Euroopasta. Hän opiskeli Brownin yliopistossa ja Juilliard Schoolissa.

## Lähteet

## Aiheesta muualla
*
Mulatu Astatke

**Mulatu Astatke** (, ; s. 19. joulukuuta 1943 Jimma, Etiopia) on etiopialaissyntyinen muusikko ja säveltäjä. Hänen musiikkinsa on niin sanottu ethio-jazzia. Astatken musiikkia on kuultu muun muassa vuonna 2005 ensi-iltansa saaneessa elokuvassa *[[Broken Flowers]]*.

## Lähteet
45 Grave

**45 Grave** on yhdysvaltalainen vuonna 1979 perustettu punk rock -yhtye Los Angelesista. Se oli yksi ensimmäisista yhtyeistä, jotka yhdistivät punkin ja kauhuaiheiset sanoitukset. Alkuperäinen yhtye hajosi vuonna 1985, mutta vokalisti Dinah Cancer elvytti yhtyeen vuonna 1989.

## Ura

45 Grave oli vaikutusvaltainen yhtye, jonka makaaberit, synkät ja joskus humoristiset kappaleet auttoivat amerikkalaista goottirockia alkuun. Yhtye koostui  kitaristi Paul B. Cutlerista ja hänen vampyyrimäisestä rakastetustaan, laulaja Mary ”Dinah Cancer” Simsistä. Muut jäsenet olivat ex-Germs-rumpali Don Bolles ja basisti Rob Graves (tunnettu myös nimellä Rob Ritter), joka oli aiemmin soittanut Alice Bagin ja The Gun Club -yhtyeen riveissä.  

”Black Cross” / ”Wax” -single aloitti 45 Graven uran vuonna 1981. Kun yhtyeen ensimmäinen albumi *Sleep in Safety* ilmestyi, mukaan oli liittynyt kosketinsoittaja Paul Roessler. Dinah Cancerin mukaan Roesslerin liittyminen 45 Graveen muutti sen soundia huomattavasti. Siitä tuli enemmän goottirokkia ja vähemmän punk rockia. Yhtye herätti huomiota esiintymällä The Damnedin kiertueella, ja sen musiikkia päätyi The Return of the Living Dead -kauhuelokuvaan.  Vuoteen 1985 mennessä Cutler ja Cancer olivat eronneet, mikä käytännössä lopetti yhtyeen. Cutler jatkoi merkittävälle ja vaikutusvaltaiselle uralle levytuottajana ja studiomuusikkona. Hän liittyi Dream Syndicateen vuonna 1986. Rumpali Don Bolles ja basisti Rob ”Graves” Ritter perustivat Silver Chalicen yhdessä kitaristi Geza X:n kanssa.

Muutamaa vuotta myöhemmin Dianah Cancer elvytti yhtyeen uudelleen ja 45 Grave alkoi tehdä satunnaisia keikkoja. *Only the Good Die Young* -livealbumi tallentaa vuoden 1988 Hollywood-keikan. Yhtyeen ura päättyi toisen kerran kun basisti Rob Ritter kuoli huumeiden yliannostukseen vuonna 1990. 

Cancer päätti raitistua, piti taukoa musiikinteosta ja ryhtyi kotiäidiksi. Hän ja hänen miehensä pyörittivät okkultismikirjakauppaa Länsi-Hollywoodissa. Hän työskenteli myös yhdeksän vuotta  lastenhoitajana. Hänen jälkipunk-elämänsä oli rauhallista, mutta ilman huumeita ja punk rockia elämässään, hän ja hänen miehensä huomasivat, ettei heillä ollutkaan juuri mitään yhteistä. He erosivat vuonna 1996. Pian tämän jälkeen Cancer alkoi taas tehdä aktiivisesti musiikkia ja  alkoi keikkailla uuden Penis Flytrap -yhtyeensä kanssa. Dinah Cancer perusti lopulta 45 Grave -yhtyeen uudestaan vuonna 2012, jolloin julkaistiin albumi *Pick Your Poison (2012).* Cancer on yhtyeen ainoa alkuperäinen jäsen. Yhtyeessä soittaa uusi kitaristi ja kosketinsoittaja Frank Agnew, joka on  soittanut ennen yhtyeissä T.S.O.L, Social Distortion ja The Adolescents.

## Diskografia
### Studioalbumit
* 
* Pick Your Poison (2012, Frontier)
### EP:t
* 
* 

### Singlet
* 
* 

### Livealbumi
* Only the Good Die Young (1989, Restless)

### Kokoelma-albumit
* Autopsy (1987, Restless)
* Debasement Tapes (1993, Cleopatra)
* A Devil's Possessions - Demos & Live 1980-1983 (2008, Cleopatra)

## Lähteet
All In Your Name

**All In Your Name** on sodanvastainen kappale Bee Gees -tähti Barry Gibbilta ja poptähti Michael Jacksonilta, joka äänitettiin vuonna 2002. Kappaleen oli tarkoitus päätyä albumille, jota Jackson työsti vuonna 2003, mutta albumia ei koskaan julkaistu. Gibb julkaisi kappaleen digitaalisena singlenä 25. kesäkuuta 2011 Jacksonin kuoleman toisen vuosipäivän kunniaksi. Gibb on ilmoittanut verkkosivuillaan, että kappaleesta julkaistaan myös musiikkivideo.

## Kappalelista
**Digitaalinen single**
# 

## Tuotanto
*Sanoittanut: Michael Jackson ja Barry Gibb
*Säveltänyt: Michael Jackson
*Sovittanut: Michael Jackson
*Musiikki: Michael Jackson
*Kosketinsoitin: Michael Jackson
*Teknikko/miksaaja: Michael Jackson ja Barry Gibb
*Soololaulu: Barry Gibb
*Taustalaulu ja kertosäe: Michael Jackson
*Tuottaja: Barry Gibb

## Lähteet
Sirkka-Liisa Hahmo

**Sirkka-Liisa Hahmo** (s. 14. syyskuuta 1941 Pirkkala) on suomalainen kielitieteilijä. Hahmo opiskeli Tampereen yliopistossa ja valmistui 1968. Hän lähti Groningenin yliopistoon vuonna 1970 ja toimi siellä suomen kielen opettaja-tutkijana fennougristiikan laitoksessa vuoteen 2000 asti. Hahmo väitteli tohtoriksi Groningenissa 1994 ja hänet valittiin fennistiikan professoriksi Saksan Greifswaldin yliopistoon vuonna 2000. Hän jäi professorin virasta eläkkeelle vuonna 2008. Hahmon erityisaloja ovat olleet historiallinen morfologia, etymologia ja lainasanatutkimus.

## Lähteet
GB Railways

**GB Railways** oli brittiläinen raideliikenneyhtiö, jonka perustivat Michael Schabas, Jeremy Long, Jim Morgan ja Max Steinkopf vuonna 1995. GB Railways omisti 20 % Railway Holdings Limited -yhtiöstä, joka omisti GB Railways Eesti AS:n. Tämä puolestaan osti viroisen rautatieyhtiö Edelaraudteen vuonna 2000, kun se yksityistettiin.

FirstGroup Plc osti GB Railwaysin vuonna 2003.

## Lähteet
Planetaariset tunnit

**Planetaariset tunnit** on muinainen järjestelmä, jolla kuvattiin aikaa päivästä tai yöstä. Päivän tunnit saatiin jakamalla auringon nousun ja laskun välinen aika kahteentoista osaan. Yö auringon laskusta sen nousuun jaettiin myös kahteentoista osaan. Tämä tapa jakaa tunnit tuli Egyptistä. 

Päivän ensimmäinen tunti nimettiin kyseistä viikonpäivää hallitsevan planeetan mukaan. Maanantai - Kuu, Tiistai - Mars, Keskiviikko - Merkurius, Torstai - Jupiter, Perjantai - Venus, Lauantai - Saturnus, Sunnuntai - Aurinko. Seitsemän planeetan listaa toistettiin seuraaville tunneille järjestyksessä Saturnus, Jupiter, Mars, Aurinko, Venus, Merkurius ja Kuu seuraavaan auringon nousuun saakka.

Planetaarisia tunteja käytettiin keskiaikaisissa grimoireissa tavallisesti kertomaan ajankohtaa, milloin joku asia piti tehdä. Esimerkiksi "Saturnuksen päivänä ja tuntina" tarkoitti lauantaina auringon noustessa.

## Lähteet

## Aiheesta muualla
* Planetary hours